Refectio verborum
Refectio verborum (sive verborum reconstructio) est pars historiae linguisticae. Ea arte utuntur ei eruditi qui, recentes linguas solum scientes et methodum comparativam sequentes, antiquae linguae verba conicere conentur. Sic, exempli gratia, linguistae qui linguarum Indoeuropaearum originem, sive linguam Protoindoeuropaeam, conicere volunt, pronomen *h₁eǵ(oH/Hom), a quo Latinae linguae ego et Graecae ἐγώ orita sunt, refecerunt.